בס"ד
שאלות:
1. ציינו מן הקטע שלפניכם שתי פעולות של אברם שיכולות ללמד מדוע בחר ה' בו להיות אבי האומה.
2. פרק י"ח פסוקים כ' – כ"ה מובאת התגובה של אברהם על החלטת ה'. על פי תגובה זו. הסבר את הבחירה באברהם להיות אבי האומה. בסס דבריך על על הכתוב.

תשובות:
1. פעולה ראשונה: אברם הסכים לעזוב את המשפחה שלו ואת החיים שלו כדי ללכת לארץ לא ידועה. ויודעים את זה בגלל שכתוב בתנ"ך "וַיֹּ֤אמֶר יְהֹוָה֙ אֶל־אַבְרָ֔ם לֶךְ־לְךָ֛ מֵאַרְצְךָ֥ וּמִמּֽוֹלַדְתְּךָ֖ וּמִבֵּ֣ית אָבִ֑יךָ אֶל־הָאָ֖רֶץ אֲשֶׁ֥ר אַרְאֶֽךָּ". (בראשית פרק י"ב פסוק א') ובגלל הפסוק שכתוב בו "וַיֵּ֣לֶךְ אַבְרָ֗ם כַּאֲשֶׁ֨ר דִּבֶּ֤ר אֵלָיו֙ יְהֹוָ֔ה וַיֵּ֥לֶךְ אִתּ֖וֹ ל֑וֹט וְאַבְרָ֗ם בֶּן־חָמֵ֤שׁ שָׁנִים֙ וְשִׁבְעִ֣ים שָׁנָ֔ה בְּצֵאת֖וֹ מֵחָרָֽן". (בראשית פרק י"ב פסוק ד') ומזה ניתן להסיק שאברם באמת הלך אל אותה ארץ שאלוהים ציווה אותו ללכת אליה. ושאברם עזב את כל המשפחה שלו חוץ מלוט ושרי. וזה מעיד עליו שהוא מוכן ללכת בצורה עיוורת אחרי האמונה שלו.
פעולה שנייה: אברם מוכן ללכת דרך שהוא אפילו לא יודע כמה היא קשה וארוכה בגיל מבוגר. יודעים את זה לפי אותם פסוקים שציטטתי בפעולה הראשונה כי כתוב שם "אֶל־הָאָ֖רֶץ אֲשֶׁ֥ר אַרְאֶֽךָּ" ובגלל שכתוב "אֲשֶׁ֥ר אַרְאֶֽךָּ" בלשון עתיד מה שאומר שה' עוד לא הראה לו את הארץ שהוא הולך אליה. וזה מעיד עליו שהוא מוכן ללכת בצורה עיוורת אחרי האמונה שלו.
2. התגובה של אברהם על החלטת ה' היא הפסוק "וַיִּגַּ֥שׁ אַבְרָהָ֖ם וַיֹּאמַ֑ר הַאַ֣ף תִּסְפֶּ֔ה צַדִּ֖יק עִם־רָשָֽׁע". (בראשית פרק י"ח פסוק כ"ג) ופסוק אחרי זה "אוּלַ֥י יֵ֛שׁ חֲמִשִּׁ֥ים צַדִּיקִ֖ם בְּת֣וֹךְ הָעִ֑יר הַאַ֤ף תִּסְפֶּה֙ וְלֹא־תִשָּׂ֣א לַמָּק֔וֹם לְמַ֛עַן חֲמִשִּׁ֥ים הַצַּדִּיקִ֖ם אֲשֶׁ֥ר בְּקִרְבָּֽהּ". (בראשית פרק י"ח פסוק כ"ד) התגובה שלו בפסוק הראשון שהבאתי מראה שהבחירה באברהם להיות אבי האומה באה משתי סיבות: מהאומץ שלו (בגלל שהוא עומד מול האל ואומר לו באומץ שהוא לא יהרוג צדיקים) ובגלל שהוא מוכן לסכן את עצמו בשביל אנשים שהוא בכלל לא מכיר. הפסוק השני שהבאתי גם מראה את שתי הסיבות האלה (בגלל שהוא מתמקח עם האל כדי להציל אנשים שהוא לא מכיר ובגלל שהוא מראה אומץ כשהוא מתמקח עם האל על כמות הצדיקים שבעבורם הוא לא ישחיט את סדום ועמורה).
